Genetička varijabilnost
Genetička varijabililnost je pojam engleskog porijekla, koji se odnosi na stanje ili mogućnost mijenjanja jednog živog sistema – jedinki i njihovih populacija tokom vremena. Definira se i kao mjera tendencije individualnih genotipova u populaciji da se međusobno razlikuju. Ovaj pojam se ne odnosi na suštinu pojma genetički diverzitet (genetička raznolikost), koji označava mjeru varijacije u nekoj populaciji. Varijabilnost jedne osobine opisuje koliko ona ima tendenciju da se razlikuje, kao odgovor na faktore životne sredine i genetičke utjecaje. Genetička variabilnost u populaciji je osobito značajna za održavanje biološke raznolikosti, jer bez nje se jedinka i populacija se ne može dugoročno prilagođavati promjenama vječno promjenljivih i postepeno izumire. Varijabilnost je važan faktor u evoluciji jer utječe na odgovor jedinke na stres okoliša i na taj način može dovesti do diferencijalnog opstanka organizama u populaciji pod ticajem prirodne selekcije većine prilagođenih varijanti. Genetička varijabilnost također u osnovi podrazumijeva diferencijalnu podložnost organizama bolestima i osjetljivosti na otrove ili lijekove. Činjenica je da je interes za personaliziranu medicinu bitno povećan nakon uspona Projekta ljudskog genoma (Human Genom Project) i napora za mapiranje obima genetičke varijacije recentnog čovjeka, kao što je International Project HapMap (HapMap Project).